
Τίτλος Διδακτικής Παρέμβασης:
Roll the Dice!

Δημιουργός:
Χιονία Φραντζέζου, ΠΕ06
1. Ταυτότητα Διδακτικής Παρέμβασης

Γνωστικό αντικείμενο:
Αγγλικά

Σύνδεση με ενότητα σχολικού εγχειριδίου:
-

Προφίλ μαθητών:
Οι μαθητές/τριες έχουν ηλικία από 4 έως 5 έτη. Η πλειοψηφία τους είναι ελληνικής ή αλβανικής καταγωγής. Η φοίτησή τους γίνεται σε κεντρικό σχολείο επαρχιακής πόλης (νηπιαγωγείο).

Επίπεδο γλωσσομάθειας:
Nursery

Χρονική διάρκεια: 
30’

Προαπαιτούμενες γνώσεις των μαθητών:
Δεν έχουν υπάρχουν προαπαιτούμενες γνώσεις και ικανότητες των μαθητών που αποτελούν προϋπόθεση για την υλοποίηση της διδακτικής παρέμβασης.

2. Σκεπτικό / Αιτιολόγηση των επιλογών
Η διδακτική παρέμβαση αποτελεί ένα κινητικό και ακουστικό παιχνίδι με αξιοποίηση ψηφιακών μέσων. Οι μαθητές/τριες θα ρίχνουν με τη σειρά ένα μεγάλο, μαλακό ζάρι και αναλόγως τον αριθμό που θα τύχουν, θα ακολουθούν την οδηγία του βίντεο.


3. Αναμενόμενα μαθησιακά αποτελέσματα
Οι μαθητές/τριες καλούνται να είναι σε θέση να: 
(α) σε σχέση με το γνωστικό αντικείμενο 
-Αναγνωρίζουν και κατανοούν τις αγγλικές λέξεις που αντιστοιχούν σε βασικές κινήσεις του σώματος (clap, stomp, swing, jump, shake, dance).
-Συσχετίζουν κάθε αγγλική λέξη-εντολή με την αντίστοιχη κίνηση.
-Αντιλαμβάνονται τη σημασία των αγγλικών αριθμών (one, two, three, four, five, six) μέσω του παιχνιδιού με το ζάρι.
-Αναπτύσσουν τη φωνολογική επίγνωση, καθώς ακούν, επαναλαμβάνουν και συνδέουν προφορικό λόγο με δράση.

(β) σε σχέση με τη χρήση της τεχνολογίας
-Εξοικειωθούν με τη χρήση οπτικοακουστικού υλικού (βίντεο)
-Αναγνωρίζουν τη σύνδεση μεταξύ της εντολής που δίνεται μέσω του βίντεο και της δικής τους φυσικής ανταπόκρισης (κινητικής δράσης).
-Αναπτύξουν θετική στάση απέναντι στη χρήση της τεχνολογίας στην τάξη ως εργαλείου μάθησης και συμμετοχής.
-Μαθαίνουν να παρακολουθούν και να κατανοούν απλά πολυτροπικά μηνύματα (συνδυασμό εικόνας, ήχου, κίνησης) σε ξένη γλώσσα.
-Αντιλαμβάνονται τη λειτουργία της τεχνολογίας ως υποστηρικτικού μέσου για τη γλωσσική και κινητική μάθηση.

(γ) σε σχέση με τη μαθησιακή διαδικασία και τις γνώσεις για τον κόσμο
-Αναπτύξουν θετική στάση προς τη μάθηση μέσα από το παιχνίδι, αναγνωρίζοντας ότι η γνώση μπορεί να αποκτηθεί με διασκεδαστικό και συμμετοχικό τρόπο.
-Κατανοήσουν τη σημασία της συνεργασίας και της εναλλαγής ρόλων μέσα στην ομάδα, περιμένοντας τη σειρά τους και ενθαρρύνοντας τους συμμαθητές/τις συμμαθήτριές τους.
-Αποκτήσουν εμπειρίες ενεργητικής μάθησης, συνδυάζοντας ακρόαση, παρατήρηση και σωματική δράση.
-Συνδέσουν τη γλώσσα με τον κόσμο γύρω τους, κατανοώντας ότι οι αγγλικές λέξεις εκφράζουν έννοιες και κινήσεις που χρησιμοποιούνται στην καθημερινή ζωή και σε διαφορετικές κουλτούρες.
4. Αναλυτική περιγραφή
Δραστηριότητα:
Διάρκεια: 30’
Είδος δραστηριότητας: παιχνίδι, κινητική δραστηριότητα, ακουστική δραστηριότητα
Οργάνωση τάξης: εργασία στην ολομέλεια
Ρόλος και ενέργειες του εκπαιδευτικού: Ο/Η εκπαιδευτικός καλωσορίζει τους/τις μαθητές/τριες και τους εξηγεί πως θα καθίσουν στην παρεούλα και ένας-ένας, μια-μια θα σηκώνεται και θα πετά το ζάρι. Ό, τι αριθμός του/της τύχει, θα ακολουθήσει την οδηγία του βίντεο. Ο ρόλος του/της είναι ενθαρρυντικός, υποστηρικτικός και συντονιστικός.
Ενέργειες μαθητή: Ο/Η μαθητής/τρια σηκώνεται από τη θέση του, πιάνει το μεγάλο και μαλακό ζάρι και το ρίχνει στο πάτωμα. Ο/Η εκπαιδευτικός λέει δυνατά στα αγγλικά τον αριθμό που έτυχε και στη συνέχεια ανοίγει το βίντεο με την ανάλογη οδηγία. Για παράδειγμα, ο αριθμός 1 αντιστοιχεί στο “clap”, ο αριθμός 2 στο “stomp”, o 3 στο “swing”, o 4 στο “jump”, o 5 στο “shake” και ο 6 στο “dance”. Κάθε οδηγία προβάλλεται και στο βίντεο και η κίνηση διαβάζεται δυνατά, αλλά και μιμείται από τον/την εκπαιδευτικό.
Πηγές - Εργαλεία: ζάρι, https://www.youtube.com/watch?v=dUXk8Nc5qQ8&list=RDdUXk8Nc5qQ8&start_radio=1
Αποτελέσματα της δραστηριότητας: Μέσα από τη δραστηριότητα, οι μαθητές και οι μαθήτριες γνώρισαν και κατανόησαν βασικές αγγλικές λέξεις που αντιστοιχούν σε κινήσεις του σώματος και αριθμούς, εξοικειώθηκαν με τον προφορικό λόγο και τη ρυθμικότητα της αγγλικής γλώσσας και ανέπτυξαν δεξιότητες ακρόασης και κατανόησης μέσα από τη δράση. Παράλληλα, ήρθαν σε επαφή με τη χρήση της τεχνολογίας ως υποστηρικτικού εργαλείου μάθησης, παρακολουθώντας και ακολουθώντας οδηγίες από οπτικοακουστικό υλικό. Επιπλέον, συνεργάστηκαν, ενθαρρύνθηκαν να συμμετάσχουν ενεργά και ανέπτυξαν κοινωνικές δεξιότητες όπως η υπομονή, η τήρηση σειράς και ο σεβασμός στους άλλους. Τέλος, μέσα από το παιχνίδι, αντιλήφθηκαν ότι η μάθηση μπορεί να είναι ευχάριστη και δημιουργική, ενώ διεύρυναν τις γνώσεις τους για τη γλωσσική και πολιτισμική ποικιλία του κόσμου.

